alexandrainst/scandi-wiki huggingface dataset:
Assar Rönnlund

Assar Rönnlund (født 3. september 1935, død 5. januar 2011) var en svensk langrennsløper.

Rönnlunds store mesterskap var VM 1962 i Zakopane, der han vant gull på 15 km og 4 x 10 km stafett, i tillegg til sølv på femmila. For disse prestasjonene ble han tildelt Svenska Dagbladets gullmedalje. I 1968 ble han tildelt Holmenkollmedaljen.

I løpet av sin internasjonale karriere vant han seks VM- og OL-medaljer, tre i VM og tre i OL, tre i stafett og tre individuelt, tre i gull og tre i sølv.

I tillegg vant han fjorten SM-gull, og i 1967 vant han Vasaloppet.

OL-medaljer 
 1964 i Innsbruck – gull (4 x 10 km stafett)
 1964 i Innsbruck – sølv (50 km)
 1968 i Grenoble – sølv (4 x 10 km stafett)

VM-medaljer 
 1962 i Zakopane – gull (15 km)
 1962 i Zakopane – gull (4 x 10 stafett)
 1962 i Zakopane – sølv (50 km)

Referanser

Eksterne lenker 
 

Svenske langrennsløpere
Olympiske mestere for Sverige
Olympiske sølvmedaljevinnere for Sverige
Verdensmestere i langrenn
Vinnere av Holmenkollmedaljen
Langrennsløpere tilknyttet Vasaloppet
Deltakere for Sverige under Vinter-OL 1960
Langrennsløpere under Vinter-OL 1960
Deltakere for Sverige under Vinter-OL 1964
Langrennsløpere under Vinter-OL 1964
Deltakere for Sverige under Vinter-OL 1968
Langrennsløpere under Vinter-OL 1968
Fødsler i 1935
Dødsfall i 2011
Olympiske medaljevinnere i langrenn
John Deere

Deere & Company, kjent under merkenavnet John Deere, er en amerikansk traktorprodusent og et av de fire eldste selskapene i USA. Selskapet ble grunnlagt av smeden og oppfinneren John Deere i 1837.

Merket har en hjort som logo, og kjennetegnes ellers ved en dyp grønnfarge som hovedfarge, foruten detaljer i gult (stripe på panseret, gule felger). 

Foruten traktorer produserer John Deere (john deere var i starten bare maskiner)
skurtreskere, grasutstyr, såmaskiner, bomullshøstere og sjølgående eksaktsnittere. I tillegg har konsernet egne divisjoner for anleggsmaskiner, plenklippere, skogsmaskiner, samt maskiner for grøntpleie innen hage-, park- og golfsektoren.

Traktorer som leveres i Norge er primært produsert i Mannheim, Tyskland, hvor John Deere i 1956 kjøpte Lanz-fabrikken. Konsernets hovedkontor ligger i Moline, Illinois. Den amerikanske traktorproduksjonen skjer i Waterloo i Iowa. 

Til Norge importeres John Deere av Reinhardt Maskin og Felleskjøpet. Merket har i flere år toppet registreringsstatistikken, og hadde i 2005 25,3 prosent av alle nyregistrerte traktorer i Norge med 1020 enheter. 2005 var John Deeres beste år i Norge gjennom tidene. Men i 2017 lå John Deere på 3.plass på salgslisten i Norge etter Valtra og Massey Ferguson som tok 1.plassen og 2.plassen.

Selskapet har i lang tid vært utsatt for kritikk fra bønder og organisasjoner som mener man skal ha rett til å reparere egne eiendeler («Right to repair»), John Deere legger inn programvaresperrer for å forhindre at andre enn John Deeres representanter kan foreta fungerende reparasjoner. Kritikerne hevder i tillegg at John Deeres reparasjonsregninger er urimelige. Dette har blant annet ført til

Referanser

Eksterne lenker 
 
 Registreringsstatistikk fra fagbladet Bedre Gardsdrift

Landbruksredskapsprodusenter
Traktorprodusenter

John Deere er den mest solgte traktoren i både Norge og Danmark.

http://www.deere.com/en_US/deerecom/index.html
Jarl av Chester

Jarl av Chester er en tittel i Det forente kongerikes høyadel. Den ble opprettet som en tittel i Englands høyadel i 1071. Jarlen av Chester styrte da et palatinatsgrevskap. 

Siden den fremtidige Edvard I av England ble utnevnt til jarl av Chester i 1254 har den normalt bare blitt gitt til tronarvingen, og siden slutten av det 14. århundre kun til tronarvinger som også har tittelen fyrste av Wales. Ettersom den ikke er arvelig etter vanlige regler gjenopprettes den hver gang en ny fyrste av Wales tiltrer. Dagens innehaver er Charles, fyrste av Wales, og tittelen ble opprettet for ham i 1958.

Jarler

Første opprettelse - 1071

Andre opprettelse - 1121

Tredje opprettelse - 1232

Fjerde opprettelse - 1264

Femte opprettelse - 1301

Ifølge enkelte lister ble prins Alphonso, sønn av Edvard I, utnevnt til jarl av Chester i 1284. Det finnes ikke belegg for dette i samtidige kilder.

Sjette opprettelse - 1312

Etter dette har tittelen alltid blitt gitt sammen med tittelen prins av Wales.

Chester
Chester
Karl-Theodor zu Guttenberg

Karl-Theodor Maria Nikolaus Johann Jacob Philipp Franz Joseph Sylvester Freiherr von und zu Guttenberg, kjent som Karl-Theodor zu Guttenberg, (født 5. desember 1971 i München) er en tysk politiker (CSU). Han var i perioden 2009 til 2011 Tysklands forsvarsminister i Angela Merkels andre regjering. Han var nærings- og teknologiminister i Angela Merkels første regjering i 2009.

Bakgrunn 
Etter avtjening av verneplikt ved fjelljegerne i Mittenwald ble han underoffiser av reserven. Guttenberg studerte jus og statsvitenskap, og er siden direktør for sin familievirksomhet, Guttenberg GmbH, i München og Berlin. Dessuten har han arbeidet som journalist for «Die Welt». Han ble innvalgt i Forbundsdagen for CSU i 2002. I 2007 tok han den juridiske doktorgraden, med avhandlingen Verfassung und Verfassungsvertrag. Konstitutionelle Entwicklungsstufen in den USA und der EU («Grunnlov og grunnlovstraktat: Grunnlovsutvikling i USA og EU». I februar 2011 ba han selv Universitetet i Bayreuth om å trekke hans doktorgrad tilbake, da han hadde blitt beskyldt for plagiat. Han ble som følge av dette kjent som både «Zu Googleberg», og Dr. Klipp-og-Lim. 

Han var generalsekretær i CSU fra november 2008 til februar 2009.

1. mars 2011 ble det meldt at han trakk seg som forsvarsminister og fra alle politiske verv som følge av avsløringen om at deler av hans doktorgradsavhandling er plagiat.

Familie 
Karl-Theodor Freiherr zu Guttenberg tilhører den frankiske adelsslekten Guttenberg.

Guttenbergs farfar, Karl Theodor Freiherr von und zu Guttenberg (1921–1972), var også CSU-politiker og statssekretær. Bestemoren, Rosa Sophie Prinzessin von Arenberg (født 1922), tilhører fyrsteslekten Arenberg. Guttenbergs far er dirigenten Enoch zu Guttenberg, som var eier av vingodset Reichsrat von Buhl, og moren er Christiane Henkell-von Ribbentrop (født 1951), en datter av Jakob Graf und Edler Herr von und zu Eltz gen. Faust von Stromberg (en tidligere leder for vinbondeforbundet i Rheingau, som var kroatisk politiker og parlamentsmedlem på 1990-tallet, kjent som greven av Vukovar i Kroatia) og Ladislaja Freiin Mayr von Melnhof (født 1920). Foreldrene ble skilt i 1977, og i 1985 giftet moren seg på nytt med Adolf von Ribbentrop (født 1935), en sønn av utenriksminister Joachim von Ribbentrop. 

I februar 2000 giftet Karl-Theodor Freiherr von und zu Guttenberg seg med Stephanie zu Guttenberg født Stephanie Gräfin von Bismarck-Schönhausen, et tippoldebarn av rikskansler Otto von Bismarck. De har to døtre.

Litteratur 
 Genealogisches Handbuch des in Bayern immatrikulierten Adels, Band XXV, 2004, S. 422

Referanser

Eksterne lenker 
 
 Forbundsdagens hjemmeside: Karl-Theodor Freiherr zu Guttenberg

CSU-politikere
Tyske forsvarsministre
Medlemmer av Forbundsdagen
Personer fra München
Tyske næringsministre
Adelige tyskere
Franz Josef Jung

Franz Josef Jung (født 5. mars 1949 i Erbach, Rheingau) er en tysk advokat og politiker (CDU). Han var Tysklands forsvarsminister fra 2005 til 2009, og arbeidsminister en kort periode i 2009.

Jung var fra 2003 til 2005 fraksjonsleder for CDU-fraksjonen i den hessiske landdagen. Ved valget i 2005 ble han innvalgt i det tyske parlamentet som toppkandidat for CDU i Hessen. I oktober samme år ble han utnevnt til tysk forsvarsminister i Angela Merkels kabinett. I oktober 2009 ble han arbeidsminister i Merkels andre regjering, men gikk av etter bare en måned som følge av måten han som forsvarsminister behandlet saken om et luftangrep tyske tropper gjennomførte ved byen Kunduz i Afghanistan, 4. september 2009.

Referanser

Eksterne lenker 
 
 
 

CDU-politikere
Medlemmer av Forbundsdagen
Tyske føderale ministre
Personer fra Rheingau-Taunus-Kreis
Tyske forsvarsministre
Tyske arbeidsministre
Kystradio Nord

Kystradio Nord, tidligere Bodø radio, (LGP) er en kystradiostasjon som ligger i Bodø.

Virksomheten startet som telefonistasjon i 1938, og ble drevet sammen med Rikstelefonen i byen frem til mai 1964 da stasjonen fikk sin egen bygning der den i tillegg til maritim telefoni og telegrafi også fikk ansvaret for radiokommunikasjon med fly. Aeradioen ble overført til Luftfartsverket i 1991.

Bodø radio betjente i begynnelsen kun sitt eget nærområde, men har etter hvert overtatt all maritim kommunikasjon i Nordland, Troms store deler av Norsk økonomisk sone (NØS) via fjernstyrte MF- og VHF-anlegg. På slutten av 1980-tallet overtok Bodø radio det meste av trafikken til Harstad radio da denne stasjonen ble nedlagt.

Stasjonen fjernstyrer Jan Mayen radio (fra 1994) og Bjørnøya radio (fra høsten 1996) ved hjelp av satellitt, og dekker dermed områdene rundt disse øyene for radiotelefonsamtaler og værmeldinger på MF og VHF.

Fra begynnelsen av april 2006 overtok Bodø radio styringen av alle maritime radioanlegg på Svalbard, inkludert Svalbard radio og Isfjord radio.

Kystradio Nord er nå samlokalisert med Hovedredningssentralen for Nord-Norge i Jakhelln Brygge.

Eksterne lenker
 Info fra Telenor Maritim Radio
 Telenor: Kystradio Nord

Kystradio i Norge
Samferdsel i Bodø
Artikler i sjøfart-prosjektet
Sofian Benzaim

Sofian Benzaim, med artistnavnet Sofian, (født 2. november 1980 i Algerie) er en norsk-algerisk soulartist. Han debuterte solo på plate i august 2005 med albumet This is Sofian på Christer Falcks C+C Records. Albumet ble produsert av Hitesh Ceon, Jonny Sjo og Kim Ofstad i 3Elementz. «Lovely» er Sofians største hit så langt. Sofian har gitt ut videoer for både «Lovely» og «45 degrees» fra albumet This is Sofian.

Sofian var lite kjent før hans eget album kom ut. På midten av 90-tallet var han fast medlem i RnB-/hiphop-gruppen Breaking Sources, med blant annet Orji, som var med i TV-programmet Idol, før han gjestet både Paperboys' single og video, «On the low» og MadCons singel og video: «Infidelity» fra 2004 albumet "It's all a Madcon". Han synger også på Madcons "Pride & Prejustice" fra albumet So Dark the Con of Man, og låta "Hope" fra 2008 albumet An InCONvenient Truth.

Han har jobbet med flere artister, blant andre Noora Noor, D'Sound, Amazone, og Diaz. Sistnevnte hadde i 2005/2006 en video-/radiohit med sangen «Mitt stille vann» med Sofian på vokal. Sofian har også varmet opp for andre artister på konserter, blant annet den franske rapgruppen Saian Supa Crew. Sofian vant årets alarmpris under Alarmprisen 2006, 250 000 kroner, og var nominert i to kategorier på Spellemannprisen og opptrådte på Gullfisken og Spellemannprisen samme år. Han er kjent som konsertartist og benytter seg ofte av fullt band: To keyboardister, gitarist, bassist, trommeslager, 3 korsangere og ofte en blåserekke ved større arrangementer.

Han signerte i januar 2007 en avtale med Mountain Music, et plateselskap drevet av Trond Fjellman, og et selskap under Universal, for utgivelse av sitt nye album.
Senere gikk han over til Carambole Records hvor han jobbet med et oppfølgeralbum med blant annet Kim Nordbæk og Lyes Abid. I 2008 valgte Sofian å legge artistkarrieren på hyllen, for å prioritere andre ting i livet.

15. mars 2019 slapp han acappellalåten Jailhouse med musikkvideo på Sony Music Norway, før han 22. mars slapp låten Eyes on the Price featuring Madcon som andre singel.

Utmerkelser 
 2006, Alarmprisen

Diskografi 
 2005, This is Sofian (På VG-lista)

Eksterne lenker 
 
 

Norske sangere
Algeriere
Vinnere av Alarmprisen
Ragnhild Nilstun

Ragnhild Nilstun (født 31. januar 1943 i Lofoten) er en norsk forfatter og dramatiker. 

Nilstun vokste opp i Larvik, og er nå bosatt i Tromsø. Hun er utdannet filolog og har arbeidet i skolen og ved Universitetet i Tromsø. Hun debuterte som forfatter i 1979 med romanen Etterbyrden. I 1996 kom For mitt blikk, om den farløse Anna Figenschou på vei fra deklassert fosterbarn via husholdningslære og kjolesøm til handelsstedet Jupvaag i Finnmark. Vi følger hennes videre utvikling i For kjærlighets skyld (2002) og Min lange reise ender her (2007). 

Nilstun har også skrevet noveller og barnebøker, og er oversatt til flere språk. Barneboken Pappaen som ikke fant veien hjem er satt opp som barneteater i Tyskland og Japan.

Bibliografi 
 Etterbyrden – roman (1979)
 Gjeldsposter – roman (1981)
 Den lille prinsessen som drog ut i verden – barnebok (1986)
 Begjærets pris og andre noveller (1988)
 Pappaen som ikke fant veien hjem – barnebok (1989)
 For mitt blikk – roman (1996)
 For kjærlighets skyld – roman (2002) 
 Min lange reise ender her – roman (2007)
 Trilogien om Anna Figenschou – samlebind For mitt blikk, For kjærlighets skyld og Min lange reise ender her (2008)

Drama 
 Pappen som ikke fant veien hjem

Priser 
  – Amalie Skram-prisen 
  – Havmannprisen for For kjærlighets skyld

Kilder
Presentasjon av Ragnhild Nilstun i Forfatterkatalogen på Forfattersentrums nettsider

Eksterne lenker 
 
Ragnhild Nilstun i Norske Dramatikeres Forbund
 Ragnhild Nilstun i NRK Forfatter
 Ragnhild Nilstun i Aftenposten Alex
 Ragnhild Nilstun på Fjordgaten

Norske romanforfattere
Norske barnebokforfattere
Norske novellister
Norske dramatikere
Vinnere av Amalie Skram-prisen
Vinnere av Havmannprisen
Brødrene Taviani

Brødrene Taviani, Vittorio (født 20. september 1929 i San Miniato i Toscana i Italia, død 15. april 2018 i Roma) og Paolo Taviani (født 8. november 1931  i San Miniato) er to italienske filmregissører.

Brødrene Taviani begynte med dokumentarfilmer i 1950-åra og med spillefilm fra 1962. Gjennombruddet kom med Far og herre i 1977 etter Gavino Leddas selvbiografiske roman, en film som vant Gullpalmen i Cannes. De har lagd en rekke symbolfylte og stiliserte, men likevel tilgjengelige filmer preget av søritaliensk miljø og mentalitet. Paolo og Vittorio Taviani har alltid samarbeidet om regien.

Spillefilmer i utvalg 
 Un uomo da bruciare (1962) 
 Sovversivi (1967)
 Sotto il Segno dello scorpions (1968)
 St. Mikael hadde en hane (1971)
 Kampen fortsetter (1974) 
 Far og herre (1977) 
 Il prato (1979) 
 San Lorenzo-natten (1981) 
 Kaos (1984) 
 God morgen, Babylon (1987) 
 Solen midt på natten (1990) 
 Fiorile (1993) 
 Skjebnesvanger tiltrekning (1996) 
 Du ler (1998)
 La masseria delle allodole (2007)
 Cæsar må dø (2012)
 Maraviglioso Boccaccio (2015)
 Una questione privata (2017)

Referanser 

Italienske regissører
Italienske manusforfattere
Personer fra provinsen Pisa
Ursus (selskap)

Ursus er et polsk selskap som produserer traktorer, landbruks utstyr og skogsmaskiner. Ursus er en av de ledende traktorprodusentene på det østeuropeiske markedet.

I Norge er det Therkelsen Maskin AS som er importør.

Eksterne lenker 
 

Traktorprodusenter
Polske selskaper
Rød-grønn

Rød-grønn er en betegnelse som brukes i ulike sammenhenger i politikken. Innenfor politikken er grønn en symbolfarge for partier med en sterk miljøprofil og for partier som definerer seg selv til sentrum i politikken mens rød er en symbolfarge for partier på venstresiden. Internasjonalt brukes uttrykket rød-grønn vanligvis om koalisjoner eller andre former for samarbeid mellom sosialdemokratiske og grønne partier, med Gerhard Schröders regjering som det mest kjente eksempelet. Etter tysk mønster har uttrykket blitt brukt om flere andre konstellasjoner i andre land som involverte grønne partier.

Norge
Uttrykket rød-grønn har på norsk blitt brukt i flere sammenhenger, bl.a. om samarbeidet mellom Arbeiderpartiet, SV og Senterpartiet. Ettersom De Grønne ikke inngikk i samarbeidet skiller denne bruken seg fra slik begrepet brukes i andre europeiske land.

I tillegg bruker Sosialistisk Venstreparti (SV) fargene rødt og grønt i sin egen visuelle profil.

Politikk
Jan Davidsen

Jan Davidsen (født 24. juli 1949) er en norsk pensjonistleder og tidligere fagforeningsleder. Han er leder for Pensjonistforbundet fra 2015 og var tidligere tidligere leder av Norsk Kommuneforbund (1993–2003) og etterfølgeren Fagforbundet (2003–2013). 

Davidsen er utdannet brannmann og startet sin fagpolitiske virksomhet i Brannmennenes Fagforening i Norsk Kommuneforbund i Bergen. Han ledet Norsk Kommuneforbund fra 1993 og Fagforbundet fra stiftelsen i 2003, da LO-forbudet Norsk Kommuneforbund ble slått sammen med det tidligere YS-forbundet Norsk Helse- og Sosialforbund. Han tok ikke gjenvalg som leder på landsmøtet i 2013 og ble etterfulgt av Mette Nord. I 2015 ble han leder av Pensjonistforbundet. 

Jan Davidsen hadde fast plass i LOs sekretariat, og ble regnet som en nær alliert av tidligere LO-leder Gerd-Liv Valla. Han var også medlem av sentralstyret i Arbeiderpartiet og i styret til Amedia i kraft over å være forbundsleder i Fagforbundet.

Referanser

Eksterne lenker 
Jan Davidsen - Store norske leksikon
Den røde edderkoppen – artikkel om Davisen på db.no besøkt 21. november 2009

Norske fagforeningspersoner
Fagforbundet
Personer tilknyttet Landsorganisasjonen i Norge
Ap-politikere
Skedsmo kirke

Skedsmo kirke er en korskirke fra 1180 i Lillestrøm kommune i Viken fylke. Den tilhører Nedre Romerike prosti.

Store deler av bygningen har opprinnelse fra reisningen i 1180.

Byggverket er i stein og har 560 plasser.

Historikk 
Kirken er bygd på samme sted hvor det stod en kirke som ble reist kanskje en gang før 1022 da at området ble offisielt kristnet av kong Olav Haraldsson, den senere Olav den hellige. Den første kirken var bygd av tre, men i 1180 ble den erstattet av en som var reist i stein, den samme som står i dag, og er derfor den eldste bygningen i kommunen. Bygningen ble omtalt i Biskop Eysteins jordebok fra 1325.

Kirken ble ombygget og utvidet av H.E. Schirmer og Wilhelm von Hanno i 1858−64.

Interiør 
Prekestolen er fra 1578, altertavlen fra 1693 og døpefonten fra middelalderen.

En treskulptur av Hellig Olav er nå på Universitetets Oldsakssamling. I kirken er det en kopi som til forveksling er identisk med originalen. Kirken har et nyere franskinspirert barokkorgel av den danske orgelbyggeren Carsten Lund.

Referanser

Litteratur 
 Skedsmo kirke i Norges kirker

Eksterne lenker 
 
 

Kirker i Lillestrøm
Kirker i Nedre Romerike prosti
Kulturminner i Lillestrøm
Norske middelalderkirker i stein
Religiøse bygninger fra 1100-tallet
Wilhelm von Hanno
Valgkirker i 1814
IFK Göteborg

IFK Göteborg er en svensk fotballklubb som holder til i Göteborg. Klubben blir ofte bare kalt IFK, selv om dette kan være forvirrende da det er mange svenske klubber som starter med denne forkortelsen. Klubben har vunnet den svenske serien 18 ganger – senest i 2007, og UEFA-cupen to ganger.

Sammen med Malmö FF og  blir IFK Göteborg regnet som en av «de tre store» i svensk fotball, med tilsammen 43 serietitler. IFK Göteborg er den eneste skandinaviske klubben som har vunnet UEFA-cupen, i henholdsvis 1982 og 1987. Klubben har hovedsakelig spilt i Allsvenskan. Sist den spilte i en lavere divisjon var i 1976.

Historie 
I 1982 spilte IFK Göteborg den første UEFA-cupfinalen på hjemmebanen Nya Ullevi, motstandere var det vesttyske laget Hamburger SV. Med 42 058 tilskuere i regnvær vant IFK kampen med 1-0 etter scoring av Tord Holmgren. I returkampen på Volksparkstadion i Hamburg med 61 000 tilskuere klarte IFK å vinne bortekampen med hele 3-0. Scoringer av Dan Corneliusson, Torbjörn Nilsson, Stig Fredriksson (straffe). De vant UEFA-Cup-finalene med sammenlagt 4-0 og laget ble for den prestasjonen tildelt Radiosportens Jerringpris. Trener for laget var Sven Göran Eriksson.

Meritter 

 UEFA-cupen: (2) 1981/1982, 1986/1987

Spillerstall 
Oppdatert 6. april 2022.

Utlånte spillere

Referanser

Eksterne lenker 
 
 Supporterklubben Änglarna – offisiell supporterklubb
 Alltid Blåvitt – supporterside
 Brown Bombers – ultras-side
 Ultra Bulldogs – ultras-side
 YL/WCA – ultras-side

Göteborg
Sport i Göteborg
Fotballag etablert i 1904
1904 i Sverige
Halmstads BK

Halmstads Bollklubb er en svensk fotballklubb som holder til i Halmstad. Klubben har vunnet den svenske serien fire ganger, og den svenske cupen én gang. De er kjent for å gjøre det bra med små ressurser.

Klubben fikk internasjonal anerkjennelse da den høsten 1995 vant 3-0 over den italienske klubben Parma AC i den første av to kamper i Cupvinnercupen. De gikk dog ikke videre, da de tapte 4-0 i returoppgjøret.

Referanser

Eksterne lenker 
 Halmstads Bollklubb – offisiell side
 BollKlubben Support  – offisiell supporterside
 Himlen är blå – supporterside

Fotballag i Sverige
BK
Fotballag etablert i 1914
1914 i Sverige
Orkanen Rita

Orkanen Rita var den syttende stormen og den femte orkanen i den atlantiske orkansesong i 2005. Den forårsaket stor skade i New Orleans, der flomvann igjen brøt gjennom dikene og oversvømmet flere bydeler som like før var blitt tørrpumpet etter orkanen Katrina drøyt tre uker tidligere.

Den rammet først Bahamas (som tropisk storm), Cuba og delstaten Florida (som orkan), kom så ifølge det føderale National Hurricane Center i USA opp i kategori 5-intensitet kort etter at den kom inn i Mexicogulfen, men punkterte noe og nådde kysten som kategori 3-orkan av Mexicogulfen tidlig på morgenen 24. september i den aller vestligste delen av Louisiana, tett ved Port Arthur og Beaumont i Texas.  

Det ble igangsatt evakuering av store områder flere dager før orkanen nådde land. Godt over to millioner bler evakuert fra texaskysten og store deler av det sørvestlige Louisiana; evakueringen gikk vesentlig lettere enn den i forbindelse med Katrina en knapp måned før, selv om mange biler strandet fordi de ikke hadde fått nok bensin på tankene.

Lenge så det ut som om orkanen hadde kurs mot Galveston og USAs fjerde største byområde Houston, men etterhvert ble det klart at orkanen ville treffe mer mot øst. Galveston, den gang en av USAs mest betydningfulle byer, ble rammet av en lignende orkan i 1900 og fullstendig smadret. Med rundt 8 000 dødsofre har 1900-orkanen rekorden som landets største naturkatastrofe.

USAs største oljeraffineri ligger i Galveston-Houston-området. Her er omkring 13 prosent av landets oljeraffineringskapasitet. 

Det var også en sterk frykt for at Rita ville føre til så store nedbørmengder i den østlige utkanten av stormsystement at de midlertidig reparerte dikene rundt New Orleans kunne briste på nytt, og derfor ble en invitasjon til flyktninger om å vende hjem til byen reversert, og ny evakueringsordre gitt.

Allerede før orkansenteret nådde kysten, ble to allerede svekkede diker i New Orleans overveldet ca. kl. 08.00 lokal tid 23. september, og vann strømmet inn i to østlige bydeler som også var blitt oversvømmet under den forrige orkanen. Et tredje dike brast noe senere slik at en østlig forstad også ble satt under vann.

Eksterne lenker 
 
 latest public advisory on Hurricane Rita – offisielle værvarslinger og advarsler fra NHC.
 NOAA Web Page
 Rita Storm Tracker
 Steve Gregory's Blog at Weather Underground
 The Weather Channel
 Canadian Hurricane Centre Storm Tracker
 Flash Hurricane Tracker - nettside som overvåker pågående orkaner.

Rita
Tropiske sykloner i Nord-Amerika
2005 i USA
2005 i Karibia
Ting

Ting har flere betydninger:

 Gjenstand, fast eiendom eller løsøre
 Sak, anliggende, forhold
 Partikulare i filosofien
 Type/ting-distinksjon
 Ting (forsamling), norrøne folkeforsamlinger
 Alltinget
 Stortinget
 Folketinget
 Sameting
 Odelstinget
 Lagting
 Landsting
 Tingrett
 Borgarting
 Eidsivating
 Frostating
 Gulating

Internt i Wikipedia er Tinget et forum der man kan diskutere forslag og tanker med andre wikipedianere og er no.wikipedia.orgs høyeste organ.